

**NASTAVNI PROGRAM OSPOSOBLJAVANJA**

**ZA POSLOVE**

**NJEGOVATELJA STARIJIH I NEMOĆNIH OSOBA**

Čakovec, prosinac 2018.

1. **OPĆI PODATCI O PROGRAMU**
* **NAZIV PROGRAMA**

Program osposobljavanja za poslove njegovatelja starijih i nemoćnih osoba

* **OBRAZOVNI SEKTOR**

Zdravstvo i socijalna skrb

* **RAZINA SLOŽENOSTI POSLOVA**

2

* **TRAJANJE OBRAZOVANJA (u satima)**

500 sati

* **OPRAVDANOST DONOŠENJA PROGRAMA**

Obvezni dio svakog programa je obrazloženje opravdanosti donošenja programa, koji piše svaka ustanova za sebe, prema specifičnostima programa.

* **UVJETI UPISA**
	+ završena osnovna škola,
	+ navršenih 18 godina,
	+ liječničko uvjerenje o psiho-fizičkoj sposobnosti za obavljanje poslova njegovatelja.
* **TIPIČNO RADNO OKRUŽENJE I UVJETI RADA**

Rad u smjenama, noćni rad, rad s nemoćnim i umirućim starijim osobama, zahtjevan fizički rad.

1. **KOMPETENCIJE KOJE POLAZNIK STJEČE ZAVRŠETKOM PROGRAMA**

1. Razlikovati, odabrati i koristiti odgovarajuće postupke u njezi starijih, nemoćnih i bolesnih osoba.

2. Prepoznati promjene u procesu starenja zdravih i bolesnih osoba.

3. Komunicirati na primjeren način s korisnicima i primijeniti pravila poslovnog bontona.

4. Primijeniti pravila i postupke higijene prostora i pribora.

5. Primijeniti pravila zaštite na radu i pružiti prvu pomoć.

1. **TRAJANJE PROGRAMA I NAČIN IZVOĐENJA**

Program osposobljavanja u trajanju od 500 sati realizirat će se redovitom ili konzultativno-instruktivnom nastavom. *Teorijski dio* programa u trajanju od 170 sati izvodi se u učionici ustanove za obrazovanje odraslih, *vježbe* se izvode 50 sati u specijaliziranoj učionici opremljenoj za vježbe i *praktični dio* programa u trajanju od 280 sati izvodi se u zdravstvenoj ili socijalnoj ustanovi s kojom ustanova ima sklopljen ugovor o suradnji.

**Konzultativno-instruktivna nastava** – broj sati skupnih konzultacija iznosi dvije trećine od ukupnog broja sati planiranog u programu. *Skupne konzultacije* se izvode s cijelom obrazovnom skupinom i obavezne su za sve polaznike. *Individualne konzultacije* se provode neposredno, putem elektroničke pošte, prema utvrđenom rasporedu i potrebi polaznika.

**Vježbe i praktična nastava** se provode u punom fondu sati. Rad polaznika na praktičnoj nastavi nadzirati će mentor. Polaznici obavezno vode dnevnik rada praktične nastave.

1. **NASTAVNI PLAN I PROGRAM**

**4.1. Nastavni plan**

**Redovita nastava**

|  |  |  |
| --- | --- | --- |
| **RB.** | **NASTAVNA CJELINA** | **BROJ SATI** |
|   |   | T | VJ | PN | UKUPNO |
| 1. | Osnove gerontologije, anatomije i fiziologije | 30 |   |   | 30 |
| 2. | Njega starijih i nemoćnih osoba | 130 | 30 |  | 160 |
| 3. | Zaštita na radu i prva pomoć | 10 | 20 |   | 30 |
| 4. | Praktična nastava  |   |   | 280 | 280 |
|   | **UKUPNO** | **170** | **50** | **280** | **500** |

T=teorijska nastava

VJ= vježbe

PN= praktična nastava

**Konzultativno-instruktivna nastava**

|  |  |  |
| --- | --- | --- |
| **RB.** | **NASTAVNA CJELINA** | **BROJ SATI** |
|   |   | SK | IK | VJ | PN | UKUPNO |
| 1. | Osnove gerontologije, anatomije i fiziologije | 20 | 10 |   |   | 30 |
| 2. | Njega starijih i nemoćnih osoba | 87 | 43 | 30 |  | 160 |
| 3. | Zaštita na radu i prva pomoć | 7 | 3 | 20 |   | 30 |
| 4. | Praktična nastava  |   |   |   | 280 | 280 |
|   | **UKUPNO** | **114** | **56** | **50** | **280** | **500** |

SK= skupne konzultacije

IK= individualne konzultacije

VJ= vježbe

PN= praktična nastava